
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση τριάντα πέντε (35) θέσεων κλάδου γιατρών Ε.Σ.Τ. ... 1 
Έγκριση εφαρμογής προγράμματος παροχής βοήθειας στο σπίτι 
από τον Ε.Ε.Σ. στις περιοχές Ηγουμενίτσας και Θεσ/νίκης. . 2 
Έγκριση εφαρμογής προγράμματος «βοήθειας - νοσηλείας στο 

σπίτι», στο Θεραπευτήριον Χρονιών Παθήσεων Χανιών. 3 

Έγκριση καταστατικού του Συνεταιρισμού με την επωνυμία «ΠΑ- 
ΡΑΘΕΡΙΣΤΙΚΟΣ ΟΙΚΟΔΟΜΙΚΟΣ ΣΥΝΕΤΑΙΡΙΣΜΟΣ ΠΡΟ¬ 
ΣΩΠΙΚΟΥ ΕΛΛΗΝΙΚΩΝ ΔΙΥΛΙΣΤΗΡΙΩΝ ΑΣΠΡΟΠΥΡ- 


ΓΟΥ ΣΥΝ. Π.Ε.»... 4 

<· 

Παράταση προθεσμίας υποβολής σχεδίων Κανονισμού Προμηθειών 

Φορέων (Κ.Π.Φ.). Λ . 5 

Κατάργηση του εδ. 2 της παρ. III του Δεύτερου Τμήματος Α' Κεφα¬ 
λαίου της Ε6/7900/79 Κ.Υ.Α. 6 

Καθορισμός αποδέκτη και ειδικών όρων διάθεσης υγρών βιομηχανι¬ 
κών αποβλήτων του εργοστασίου παραγωγής αμμοβολής ΏΕ 

ΚΙΕΠΝ ΗΕΕΕΑ5 Α.Ε. 7 

Σύσταση Νομικού Προσώπου Δημοσίου Δικαίου στην Κοινότητα 
Αναργύρων Ν. Φλώρινας με την επωνυμία «Σχολική Επιτροπή 

Δημοτικού Σχολείου και Νηπιαγωγείου». 8 

Συγκρότηση Υπηρεσιακών Συμβουλίων της Εκκλησίας της Ελλά¬ 
δος. 9 

Ίδρυση νέων ενοριών στην Κάλυμνο και Λέρο για εξυπηρέτηση λα¬ 
τρευτικών αναγκών.10 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Άφρυκτος και πεφρυγμένος καφές.;.11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην με αριθ. ΥΠΠΟ/ΑΡΧ/Α1/Φ06/ 
24696/1034/15.6.89/ΚΑ 25111/23.7.89 απόφαση του 


Υπουργείου Πολιτισμού .12 

Διόρθωση σφάλματος στη 10645/31.3.1989 απόφαση του Νο¬ 
μάρχη Δράμας..13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α3α/10048 (1) 

Σύσταση τριάντα πέντε (35) θέσεων κλάδου γιατρών Ε.Σ.Υ. 

ΟΙ ΥΠΟΥΡΓΟΙ ΠΡΟΕΔΡΙΑΣ 
ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ ΥΓΕΙΑΣ, 
ΠΡΟΝΟΙΑΣ ΚΑΙ ΚΟΙΝ. ΑΣΦΑ/ΣΕΩΝ 

Έχοντας υπόψη: 

1. Τις διατάξεις των άρθρων 25 και 43 του Ν. 1397/83 «Εθνικό 
Σύστημα Υγείας» (ΦΕΚ 143/τ.Α'/83). 

2. Τις διατάξεις του άρθρου 4 του Ν. 1579/85 «Ρυθμίσεις για την 


εφαρμογή και ανάπτυξη του Εθνικού Συστήματος Υγείας και άλλες δια¬ 
τάξεις» (ΦΕΚ 217/τ.Α'/85). 

3. Τις διατάξεις του άρθρου 55 του Ν. 1759/88 «Ασφαλιστική κά¬ 
λυψη ανασφάλιστων ομάδων, βελτίωση της κοινωνικοασφαλιστικής 
προστασίας και άλλες διατάξεις» (ΦΕΚ 50 τ.Α'/88). 

4. Το αρ. ΔΟΑ/Φ.4811/19838/23.8.89 έγγραφο του Υπουργού 
Προεδρίας της Κυβέρνησης. 

5. Την αριθ. 4 της 63ης Ολομ./8.6.89 απόφασης του ΚΕΣΥ, απο¬ 
φασίζουμε; 

Άρθρον 1. 

Συνιστώνται τριάντα πέντε (35) θέσεις Επιμελητών Β’ Γενικής Ιατρι¬ 
κής που προστίθενται στον κλάδο γιατρών ΕΣΥ του Υπουργείου Υγείας, 
Πρόνοιας και Κοινωνικών Ασφαλίσεων και κατανέμονται στα παρα¬ 
κάτω Κέντρα Υγείας, τα οποία υπάγονται στα αντίστοιχα νοσοκομεία; 

(Α/Α, Νομός, Νοσοκομείο, Κ.Υ., Θέσεις Ε.Β. Γενικής Ιατρ.). 

1. Αττικής, Π.Γ.Ν. Αθήνας, Λαύριο, 2. 

2. Αττικής, Π.Γ.Ν. Αθήνας, Μαρκόπουλο, 3. 

3. Αττικής, «Αγ. Ολγα» Ν. Ιωνίας, Καπανδρίτι, 2. 

4. Δωδεκάνησου, Ρόδου, Κάρπαθος, 2. 

5. Έβρου, Διδυμοτείχου, Ορεστιάδα, 2. 

6. Ηλείας, Πύργου, Ανδρίτσαινα, 1. 

7. Θεσ/κης, «Γ. Παπανικολάου», Ζαγκλιβέρι, 2. 

8. Θεσ/νίκης, «Γ. Παπανικολάου», Λαγκαδάς, 7. 

9. Θεσ/νίκης, «Γ. Παπανικολάου», Ν. Μάδυτος, 2. 

10. Θεσ/νίκης, «Γ. Παπανικολάου», Σοχός, 1. 

11. Θεσ/νίκης, «ΑΧΕΠΑ», Κουφάλια, 2. 

12. Θεα/νίκης, «ΑΧΕΠΑ», Πύργος, 3. 

13. Ιωαννίνων, Ιωαννίνων, Πράμαντα, 1. 

14. Κοζάνης, Κοζάνης, Σιάτιστα, 1. 

15. Κοζάνης, Κοζάνης, Τσοτύλι, 1. 

16. Μεσσηνίας, Καλαμάτας, ΓΙύλος, 3. 

Σύνολο 35. 

Άρθρο 2 

Στις θέσεις που συνιστώνται με το προηγούμενο άρθρο, εντάσσονται 
κατ’ αρχήν οι μόνιμοι και οι με θητεία αγροτικοί γιατροί, που υπηρετού¬ 
σαν στα Α.Ι. και Υ.Σ. που συγχωνεύτηκαν στα Π.Ι. και στις έδρες των 
αναφερομένων Κ.Υ., σύμφωνα με τις διατάξεις του άρθρου 43 του Ν: 
1397/83. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Σεπτεμβρίου 1989 
σι υπουργοί 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΘ. ΚΑΝΕΛΛΟΠΟΥΛΟΣ ΑΝΤ. ΣΑΜΑΡΑΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΙΛΤ. ΕΒΕΡΤ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Λρώ. Φ. 383/Γ3 1036 (2) 

Έγκριση εφαρμογής προγράμματος παροχής βοήθειας στο σπίτι από 
τον Ε.Ε.Σ. στις περιοχές Ηγουμενίτσας και Θεσ/νίκης. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑ/ΣΕΩΝ 

Έχοντας υπόψη: 

1. Το άρθρο 3 παρ. γ' του Ν.Δ. 162/1973 «περί μέτρων προστασίας 
υπερηλίκων και χρονίως πασχόντων ατόμων» (ΦΕΚ, 227). 

2. Το νόμο 1558/1985 «Κυβέρνηση και Κυβερνητικά Όργανα» 
(ΦΕΚ 137). 

3. Το αριθμ. 3626/30.3.89 έγγραφο του Ε.Ε.Σ., αποφασί¬ 
ζουμε: 

■ Άρθρο 1 

Έγκριση προγράμματος - Σκοπός: 

Εγκρίνουμε την εφαρμογή προγράμματος παροχής «Βοήθεια στο 
σπίτι» στις περιοχές Ηγουμενίτσας και Θεσσαλονίκης και σε άτομα: 

α. Μη αυτοεξυπηρετούμενα, εξαιτίας προβλημάτων υγείας ή κοινω¬ 
νικών. 

β. Που χρειάζονται ιδιαίτερη φροντίδα, λόγω προσωρινών ή χρονιών 
παθήσεων. 

γ. Μοναχικά 1 άτομα ηλικιωμένα. 

2. Το πρόγραμμα αυτό εφαρμόζεται πειραματικά για δυο έτη από 
την έναρξή του, σε συνεργασία με τον Ε.Ε.Σ. και έχει σκοπό την παροχή 
Κοινωνικών και Ιατρικών υπηρεσιών σε άτομα, ανεξαρτήτως ηλικίας, 
που αντιμετωπίζουν πρόσκαιρα ή μόνιμα προβλήματα υγείας ή ψυχο- 
κοινωνικά, ώστε να βελτιωθεί η ποιότητα της ζωής τους και να υποστη- 
ριχθούν οι οικογένειές τους. 

3. Στο κάθε πρόγραμμα απασχολούνται σε κάθε πόλη ξεχωριστά: 
Ένας (1) γιατρός. 

Μία (1) επισκέπτρια Υγείας - Νοσηλεύτρια. 

Ένας (1) Κοινωνικός Λειτουργός. 

Ένας Φυσιοθεραπευτής. 

Μία (1) Καθαρίστρια - Οικογενειακός βοηθός. 

Εθελοντές Κοινωνικής Πρόνοιας. 

Άρθρο 2 

Παρεχόμενη Περίθαλψη: 

Το πρόγραμμα παρέχει τις παρακάτω υπηρεσίες: 
α. Κοινωνική Εργασία με άτομα, οικογένειες και ομάδες. 
Συνεργασία με Κοινωνικές Οργανώσεις εκτός και εντός των περιο¬ 
χών Ηγουμενίτσας και Θεσσαλονίκης. 

Πληροφορίες για τα δικαιώματα των εξυπηρετούντων στους εξυπη- 
ρετουμένους. 

β. Τακτικές κατ’ οίκον επισκέψεις από Κοινωνικό Λειτουργά και εθε¬ 
λοντές Κοινωνικής Πρόνοιας. 

γ. Πρακτικές εξυπηρετήσεις, όπως εξόφληση λογαριασμών, ψώνια, 
συνοδεία στις διάφορες Υπηρεσίες κ.λπ, 

δ. Συνεργασία με Υπηρεσίες Υγείας και Πρόνοιας των προαναφερο- 
μένων για την κοινοποίηση των αναγκών τους, 
ε. Ψυχαγωνία και κατ’ οίκον απασχόληση, 
στ. Ιατρική και Νοσηλευτική παρακολούθηση, 
ζ. Φροντίδα κατ’ οίκον καθαριότητας. 

Άρθρο 3 

Εποπτεία 

Η εφαρμογή του προγράμματος τελεί υπό την έμεση εποπτεία του 
Υπουργείου Υγείας, Πρόνοιας και Κοινωνικών Ασφαλίσεων και ασκεί¬ 
ται από την αρμόδια Διεύθυνση Προστασίας Ηλικιωμένων και τις αρμό¬ 
διες Νομαρχίες. 

Άρθρο 4 

Οικονομική ενίσχυση του Προγράμματος 

Για τη λειτουργία του προγράμματος επιχορηγείται ο Ε.Ε.Σ. από το 
Υπουργείο Υγείας, Πρόνοιας και Κοινωνικών Αφαλίσεων με ποσό 
6.000.000 ετηαίως. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Σεπτεμβρίου 1989 

0 ΥΠΟΥΡΓΟΣ 

ΜΙΛΤ. ΕΒΕΡΤ 
-♦- 

Αριθ. Φ. 383/Γ3 2011 σχετ. 2555 (3) 

Έγκριση εφαρμογής προγράμματος «βοήθειας - νοσηλείας στο σπίτι», 
στο Θεραπευτήριον Χρονιών Παθήσεων Χανιών. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑ/ΣΕΩΝ 

Έχοντας υπόψη: 

1. Το άρθρο 3 παρ. γ' του Ν.Δ. 162/1973 «Περί μέτρων προστασίας 
υπερηλίκων και χρονίως πασχόντων» (ΦΕΚ. 227). 

2. Το νόμο 1558/1985 «Κυβέρνηση και Κυβερνητικά Όργανα» 
(ΦΕΚ 137). 

3. Την αριθμ. 1/6/28.3.89 απόφαση του Δ.Σ. του Θεραπευτηρίου 
Χρονιών Παθήσεων Χανιών, αποφασίζουμε: 

Άρθρο 1 

Έγκριση προγράμματος - Σκοπός: 

Εγκρίνουμε την εφαρμογή προγράμματος παροχής «Βοήθειας - Νο¬ 
σηλείας στο σπίτι» στο Θεραπευτήριο Χρονιών Παθήσεων Χανιών και σε 
άτομα: 

α. Μη αυτοεξυπηρετούμενα, εξαιτίας προβλημάτων υγείας ή κοινω¬ 
νικών. 

β. Που χρειάζονται ιδιαίτερη φροντίδα, λόγω προσωρινών ή χρονιών 
παθήσεων. 

γ. Μοναχικά - ηλικιωμένα. 

2. Το πρόγραμμα αυτό εφαρμόζεται πειραματικά για ένα χρόνο από 
την έναρξή του, σε συνεργασία με το Θεραπευτήριο Χρονιών Παθήσεων 
Χανιών και έχει σκοπό την παροχή Κοινωνικών και Ιατρικών υπηρε¬ 
σιών σε άτομα, ανεξαρτήτως ηλικίας, που αντιμετωπίζουν πρόσκαιρα ή 
μόνιμα προβλήματα υγείας ή ψυχοκοινωνικά, ώστε να βελτιωθεί η 
ποιότητα της ζωής τους και να υποστηριχθούν οι οικογένειές τους. 

3. Στο πρόγραμμα απασχολούνται: 

Ένας (1) γιατρός. 

Μία (1) επισκέπτρια Υγείας - Νοσηλεύτρια. 

Ένας (1) Κοινωνικός Λειτουργός. 

Μία (1) Καθαρίστρια - Οικογενειακός βοηθός. 

Εθελοντές. 

Άρθρο 2 

Παρεχόμενη Περίθαλψη: 

Το πρόγραμμα παρέχει τις παρακάτω υπηρεσίες: 
α. Κοινωνική Εργασία με άτομα, οικογένειες και ομάδες. 
Συνεργασία με Κοινωνικές Οργανώσεις εκτός και εντός της περιοχής 
των Χανιών. 

β. Πληροφορίες για τα δικαιώματα των εξυπηρετουμένων. 
γ. Τακτικές κατ’ οίκον επισκέψεις και πρακτικές εξυπηρετήσεις, 
όπως εξόφληση λογαριασμών, ψώνια, συνοδεία στις διάφορες Υπηρε¬ 
σίες κ.λπ. 

δ. Συνεργασία με τις Υπηρεσίες Υγείας και Πρόνοιας της περιοχής 
και ενεργοποίηση των ενδιαφερομένων για την ικανοποίηση των ανα¬ 
γκών τους. 

ε. Ψυχαγωνία και κατ’ οίκον απασχόληση, 
στ. Ιατρική και Νοσηλευτική παρακολούθηση, 
ζ. Φροντίδα κατ’ οίκον καθαριότητας. 

Άρθρο 3 ι 

Εποπτεία 

Η εφαρμογή του προγράμματος τελεί υπό την άμεση εποπτεία του 
Υπουργείου Υγείας, Πρόνοιας και Κοινωνικών Ασφαλίσεων και ασκεί¬ 
ται από τη Νομαρχία Χανιών - Τμήμα Κοιν. Πρόνοιας. 

Στην έννοια της εποπτείας περιλαμβάνεται η μέριμνα και η παρακο¬ 
λούθηση της επιτυχούς εφαρμογής του προγράμματος. 

Άρθρο 4 

Οικονομική ενίσχυση του προγράμματος 
Γιατη λειτουργία του προγράμματος επιχορηγείται το Θεραπευτήριο Χρο- 

νίων Παθήσεων Χανίων από το Υπουργείο Υγείας, Πρόνοιας και Κοι¬ 
νωνικών Αφαλίσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Αύγουστού 1989 

Ο ΥΠΟΥΡΓΟΣ , 

ΜΙΛΤ. ΕΒΕΡΤ 
-♦“- 

Αριθ. 39108/813 (4) 

Έγκριση καταστατικού του Συνεταιρισμού με την επωνυμία «ΠΑΡΑ- 

ΘΕΡ1ΣΤΙΚΟΣ ΟΙΚΟΔΟΜΙΚΟΣ ΣΥΝΕΤΑΙΡΙΣΜΟΣ ΠΡΟΣΩΠΙ¬ 
ΚΟΥ ΕΛΛΗΝΙΚΙΚΩΝ ΔΙΥΛΙΣΤΗΡΙΩΝ ΑΣΠΡΟΠΥΡΓΟΥ ΣΥΝ. 

Π.Ε.». 

0 ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την 41621/864/6.6.1988 απόφαση του Αναπληρωτή Υπουρ¬ 
γού για «Μεταβίβαση αρμοδιοτήτων του Αναπληρωτή Υπουργού ΠΕ.- 
ΧΩ.Δ.Ε. στον Γενικό Γραμματέα, Ειδικό Γραμματέα, στους Προϊστα¬ 
μένους Δ/νσεων και Τμημάτων του Υπουργείου ΠΕ.ΧΩ.Δ.Ε.». 

2. ΤονΝ. 1337/83 (ΦΕΚ 33Α/14.3.83) «Επέκτασητων πολεοδο- 
μικών Σχεδίων, οικιστική ανάπτυξη και σχετικές ρυθμίσεις» και ειδικό¬ 
τερα το άρθρο 42. 

3. Το Π.Δ. 93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρόπος 
οργάνωσης, διοίκησης και λειτουργίας αυτών και πολεοδόμηση εκτά¬ 
σεων Οικοδομικών Συνεταιρισμών». 

4. Το με αρ. πρωτ. 39108/813/9.6.89 έγγραφο με το οποίο υπο¬ 
βλήθηκε ο φάκελλος του πιο πάνω Οικοδομικού Συνεταιρισμού και το 
από 13.4.1989 καταστατικό του Παραθεριστικού Οικοδομικού Συνε¬ 
ταιρισμού Προσωπικού Ελληνικών Διυλιστηρίων Ασπροπύργου ΣΥΝ 

Π.Ε.», 

5. Την από 6.6.89 με αριθ. πρωτ. 46308/5398/823 έκθεση σκο¬ 
πιμότητας. 

6. Την υπ’ αριθ. 46/1989 απόφαση του Δημοτικού Συμβουλίου της 
από 8 Μαΐου 1989 συνεδριάσεως του Δημοτικού Συμβουλίου Ιστιαίας 
Εύβοιας που αφορά «Γνωμοδότηση για τη σύσταση του Παραθεριστικού 
Οικοδομικού Συνεταιρισμού προσωπικού Ελληνικών ΔΙΥΛΙΣΤΗΡΙΩΝ 
ΑΣΠΡΟΠΥΡΓΟΥ ΣΥΝ. Π.Ε.» 

7. Τα λοιπά δικαιολογητικά που περιέχονται στον πιο πάνω φάκελο, 
αποφασίζουμε: 

Εγκρίνουμε όπως διορθώθηκε το από 13.4.1989 καταστατικό του 
Παραθεριστικού Οικοδομικού Συνεταιρισμού Προσωπικού Ελληνικών 
Διυλιστηρίων Ασπροπύργου ΣΥΝ. Π.Ε. από την Υπηρεσία, όπως έχει: 

Έδρα: το Δήμο Αθηναίων 

Σκοπό: Παραθεριστική Κατοικία. 

Αριθμό μελών: 809. 

Μέγεθος της αρχικής συν/κής μερίδας (20.000) είκοσι χιλιάδες 
δραχμές. 

Αριθμό άρθρων του καταστατικού: 45 

και η έκταση της οποίας προτίθεται να εκπληρώσει το ακοσπό :<<„ ·> 
Συνεταιρισμός βρίσκεται στη γεωγραφική θέση του Δήμου Ιστία:*.; -.ου 
Νομού Εύβοιας. 

Με την'απόφαση αυτή εγκρίνεται το καταστατικό του Οικοδομικού 
Συνεταιρισμού σύμφωνα με τις διατάξεις του Π.Δ. 93/87. 

11 καταλληλότητα ή μη για πολεοδόμηση της έκτασης αυτής θα προ¬ 
κόψει από τις προτάσεις των Γενικών Πολεοδομικών Σχεδίων, των Ζω¬ 
νών Οικιστικού Ελέγχου ή των αποιωνδήποτε σχεδίων ρύθμισης των 
χρήσεων γης των ευρύτερων περιοχών, όπως προβλέπεται από την κεί¬ 
μενη πολεοδομική νομοθεσία ή από την οικιστική καταλληλότητα, ή 
από. την απόφαση Υπουργού Περιβάλλοντος, Χωροταξίας και Δημο¬ 
σίων Έργων περί «Οικιστική Καταλληλότητας», όπως αυτή προβλέπε- 
ται στο άρθρο 17 παρ. 2 του Π.Δ. 93/87. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Σεπτεμβρίου 1989 
Ο Γενικός Γραμματέας 
Φ. ΜΑΝΟΥΣΗΣ 


Αριθ. Π1/3227 (5) 

Παράταση προθεσμίας υποβολής σχεδίων Κανονισμού Προμηθειών 
Φορέων (Κ.Π.Φ.). 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όργανα» 
(ΦΕΚ 137/Α/26.7.85). 

β) Του Ν. 1797/1988 (άρθρο 11, παράγρ. 5, 6, 7 και 8) «Προμή¬ 
θειες του δημόσιου τομέα και ρυθμίσεις συναφών θεμάτων» (ΦΕΚ 164/ 
Α/4.8.1988). 

γ) Του Π.Δ. 397/1988 (άρθρα 17-23) «Οργανισμός του Υπουρ¬ 
γείου Εμπορίου (ΦΕΚ 185/Α/25.8.1988), όπως τροποποιήθηκε και 
συμπληρώθηκε με το Π.Δ. 408/89. 

δ) Του Π.Δ. 229/86 «Σύσταση και οργάνωση της Γενικής Γραμμα¬ 
τείας Βιομηχανίας» (ΦΕΚ 96/Α/16.7.1986). 

2. Τις αποφάσεις: 

α) Του αναπληρωτή Υπουργού Βιομηχανίας - Ενέργειας - Τεχνολο¬ 
γίας και του Υφυπουργού Εμπορίου ΠΕ/927/21.2.1989, σχετικά με 
την παράταση προθεσμιών του άρθρου 11 του Ν. 1797/88. 

β) Του αναπληρωτή Υπουργού Βιομηχανίας - Ενέργειας - Τεχνολο¬ 
γίας και του Υφυπουργού Εμπορίου Π1/2011/27.4.1989 σχετικά με 
οδηγίες κατάρτισης Κανονισμού Προμηθειών Φορέων (Κ.Π.Φ.) και την 
υποβολή των σχεδίων τους μέχρι 27.5.1989 προς έγκριση. 

γ) Του Υπουργού Βιομηχανίας Ενέργειας και Τεχνολογίας και του 
Υπουργού Εμπορίου, Π1/2666/27 Ιουνίου 1989 σχετικά με την μέ¬ 
χρι 31.8.89 παράταση προθεσμίας υποβολής σχεδίων Κανονισμού 
Προμηθειών Φορέων (Κ.Π.Φ.). 

3. Το γεγονός ότι έχει διατυπωθεί, τόσο εγγράφως όσο και προφο¬ 
ρικά, από πλευράς φορέων ότι δεν καθίσταται δυνατή μέχρι την 
31.8.89, η υποβολή των σχεδίων Κ.Π.Φ. 

4. Ότι κρίθηκε αναγκαία η περαιτέρω επεξεργασία του σχεδίου Κα¬ 
νονισμού Προμηθειών Δημοσίου (Κ.Π.Δ.) με βάση τον οποίο δόθηκαν οι 
οδηγίες για την κατάρτιση από τους Φορείς του Κ.Π.Φ., αποφασίζουμε: 

1. Παρατείνουμε την προθεσμία για την υποβολή των σχεδίων 
Κ.Π.Φ. προς έγκριση, μέχρι 20.10.89. 

2. Κατά τα λοιπά η απόφαση Π1/2011/27.4.89 εξακολουθεί να 
ισχύει ως έχει. 

Η απόφαση αυτή να δημοσιευθεί στην Εφημερίδα της Κυβερνήσεως. 

•Αθήνα, 31 Αυγούστου 1989 

οι ΥΠΟΥΡΓΟΙ 

ΒΙΟΜΗΧΑΝΙΑΣ. ΕΝΕΡΓΕΙΑΣ & ΤΕΧΝΟΛΟΓΙΑΣ ΕΜΠΟΡΙΟΥ 

ΜΙΧ. ΠΑΠΑΚΩΝΣΤΑΝΤΙΝΟΥ ΑΝΔΡΕΑΣ ΑΝΔΡΙΑΝΟΠΟΥΛΟΣ 
-♦- 

Αριθ. Ε3/6071 (6) 

Κατάργηση του εδ. 2 της παρ. III του Δεύτερου Τμήματος Α' Κεφα¬ 
λαίου της Ε6/7900/79 Κ.Υ.Α. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 936/79 «περί τροποποιήσεως και συμπληρώσεως των 6ια- 
τράξεων περί εξωτερικού εμπορίου». 

2. Την Ε6/7900/79 «περί κωδικοποιήσεως και συμπληρώσεως 
των διατάξεων που ρυθμίζουν τα της εισαγωγής αγαθών από την αλλο¬ 
δαπή». 

3. Την ανάγκη να εκσυγχρονισθεί το καθεστώς της εισαγωγής τηλε¬ 
οπτικών ταινιών σε συνδυασμό με τη χορήγηση αδειών ιδρύσεως και 
λειτουργίας Ιδιωτικών Τηλεοπτικών Σταθμών, αποφασίζουμε: 

Την κατάργηση του εδ. 2 της παρ. III του Δεύτερου Τμήματος του Α' 
Κεφαλαίου της Ε6/7900/79 Κ.Υ.Α. καΐ'ορίζουμε ότι: 

1. Η εισαγωγή ταινιών τηλεόρασης κ.λπ. θα γίνεται είτε απ’ ευθείας 
από τους Κρατικούς και Ιδιωτικούς Τηλεοπτικούς Σταθμούς που έτυ- 
χαν άδειας ιδρύσεως και λειτουργίας, είτε από ιδιώτες. 

2. Το συνάλλαγμα που καλύπτει την αξία (δικαιώματα εκμετάλλευ¬ 
σης κ.λπ.) των ανωτέρω ειδών θα καθορίζεται στο σχετικό συμβόλαιο 
με τον ξένο παραγωγό και θα εμβάζεται από τις εξουσιοδοτημένες για 
την διενέργεια πράξεων επί του συναλλάγματος Τράπεζες μετά την α' 

προβολή της ταινίας ή με την εισαγωγή της ταινίας με τον όρο ότι η α' 
προβολή αυτής θα γίνεται μέσα σε 6 μήνες από την ημερομηνία διακα¬ 
νονισμού της αξίας της. 

_ Η εξακρίβωση του χρόνου πρώτης προβολής θα γίνεται βάσει υπευ¬ 
θύνου δηλώσεως του αρμόδιου Δ/ντού του Τηλεοπτικού Σταθμού ή θε¬ 
ωρημένη από αυτόν σε περίπτωση εισαγωγής από ιδιώτη. 

3. Η παράδοση των τηλεοπτικών ταινιών θα γίνεται από τις Τελω¬ 
νειακός Αρχές και χωρίς την προσκόμιση αδείας εκτελωνισμού. 

4. Στην Υποεπιτροπή Ελέγχου Συναλλάγματος επί εισαγωγών - 
εξαγωγών ανατίθεται κάθε θέμα που θα ανακύψει από την εφαρμογή 
της παρούσας. 

Η παρούσα που ισχύει από σήμερα, να δημοσιευθεί στην Εφημερίδα 
της Κυβερνήσεως. 


ο ΥΠΟΥΡΓΟΣ 

ΑΝΔΡΕΑΣ ΑΝΔΡΙΑΝΟΠΟΥΛΟΣ 
-+- 


Αριθ. 5628 (7) 

Καθορισμός αποδέκτη και ειδικών όρων διάθεσης υγρών βιομηχανικών 
αποβλήτων του εργοστασίου παραγωγής αμμοβολής ϋΕ ΚΕΕΗΝ 
ΗΕΕΕΑ5 Α.Ε. 


Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Το Ν. 3200/55 «περί διοικητικής αποκέντρωσης». 

2. Την Τγ. Διάταξη Ε1β/221/65, όπως τροποποιήθηκε. 

3. Την αριθ. 19640/79 κοινή απόφαση των τεσσάρων (4) Νομαρ¬ 
χών, 

4. Την αριθ. 5762/71 απόφαση του Νομάρχη Φθιώτιδας. 

5. Την από 22.3.89 αίτηση του εργοστασίου ϋΕ ΚΕΕΙ,ίΝ ΗΕΕΕΑ5 
Α.Ε. 

6. Το από 18.4.89 πρακτικό της αρμόδιας Επιτροπής, αποφασί¬ 
ζουμε: 

1. Καθορίζουμε σαν τελικό αποδέκτη των υγρών βιομηχανικών απο¬ 
βλήτων του Εργοστασίου παραγωγής αμμοβολής ϋΕ ΚΕΕΙ,ίΝ ΗΕΕ- 
ΕΑ5 Α.Ε., που πρόκειται να ιδρυθεί στην περιοχή Μαρτίνου (επί της 
επαρχιακής οδού Λάρυμνας - Κόκκινου) τη θαλάσσια περιοχή του κόλ¬ 
που Λάρμες - Λάρυμνας και στη θέση εκβολής των υγρών βιομηχανι¬ 
κών αποβλήτων της ΛΑΡΚΟ Α.Ε. 

2. Ανωτέρα τάξη χρήσης των νερών του αποδέκτη ορίζουμε την κο¬ 
λύμβηση και κάθε άλλη χρήση πλην αλιείας εδωδήμων όστρακόδέρ- 
μων. 

3. Τα απόβλητα θα οδηγούνται στη θάλασσα με κλειστό αγωγό μετά 
από πλήρη επεξεργασία σε βάθος μεγαλύτερο του 1,00 μ. από την κα- 
τώτατη στάθμη της επιφάνειας του ύδατος πριν την εκβολή θα παρεμ- 
βάλεται φρεάτιο δειγματοληψίας. 

4. Θέση των εγκαταστάσεων επεξεργασίας των αποβλήτων θα είναι 
η θέση που προτείνεται από το μελετητή μηχανικό και η οποία βρίσκεται 
στον ιδιόκτητο χώρο του εργοστασίου. 

5. Γενικοί όροι: 

I) Υποχρεούται η βιομηχανία να παίρνει τα απαραίτητα μέτρα για να 
αποφεύγονται: 

α) Η δημιουργία κινδύνου για τη Δημόσια Υγεία, οχλήσεις και δη¬ 
μιουργία αντιαισθητικών καταστάσεων. 

β) Η αλλοίωση των χαρακτηριστικών των νερών του αποδέκτη σε 
βαθμό που να παραβλάπτονται οι προβλεπόμενες χρήσεις αυτού. 

II) Η επεξεργασία και διάθεση των αποβλήτων πρέπει να γίνεται 
σύμφωνα με την εγκεκριμμένη μελέτη και τυχόν αποδείξεις των αρμο¬ 
δίων υπηρεσιών. 

III) Ημερήσια παροχή αποβλήτων 120 μ 3 . 

6. Ειδικοί όροι: 

Ανώτατα επιτρεπτά όρια εκπομπής των αποβλήτων θα είναι αυτά 
που καθορίζονται από την Ε1β/221/65 Υγ/κή Δ/ξη την αρ. 
19640/79 απόφαση των τεσσάρων (4) Νομαρχών και την 46399/ 


1352/84 υπουργική απόφαση και όπως φαίνονται στο συνημμένο πί¬ 
νακα παραμέτρων. 


Α/Α Παράμετροι 

Επιτρεπτά 

όρια 

Ανώτατα 

επιτρεπτά 

όρια 

1. Σύνολο κολοβακτηριοειδών/ 

100ΜΕ 

500 

10.000 

2. Κολοβακτηρίδια/ΙΟΟΜΕ 

100 

500 

3. Εντερόκοκκοι/100ΜΕ 

100 


4. Σαλμονέλλες/100ΜΕ 


0 

5. ΡΗ 

- 

6,6-8,5 

6. Χρώμα 


όχι ασυνήθι- 

7. Διαλυμένο οξυγόνο % συγκέ- 


στη μετα¬ 
βολή χρώ¬ 
ματος 

ντρωση κορεσμού Ο, 

80-120 

— 

8. Πισσώδη κατάλοιπα και επιπλέο- 



ντα υλικά 

απουσία 


9. Νικέλιο ΜΟ/Ε 

2 

_ 

10. Αρσενικό ΜΟ/Ε 

0,5 


11. θειώδη ΜΟ/Ε 

1 


12. θειούχα ΜΟ/Ε 

2 


13. Σίδηρος ΜΟ/Ε 

2 


14. Χρώμιο 3 ΜΟ/Ε 

2 


15. Χρώμιο 6 ΜΟ/Ε 

2 


16. ΒΟΩ ΜΟ/Ε 

40 


17. ΟΟϋ ΜΟ/Ε 

150 


18. Επιπλέοντα υλικά μεγαλύτερα 



από 1 οτι 

Απουσία 


19. Καθιζάνοντα ΜΙ»/!. - Διαχωριζό¬ 
μενα/!. (Μετρούμενα σε κώνο 

ΙΜΗυΜ·' μετά από 2 ώρες) 

0,5 


20. Αιωρούμενα στερεά ολικά ΜΟ/Ε 

40 


21. Ολικά διαλελυμένα στερεά ΜΟ/Ε 

1.500 


22. Λίπη - έλαια ΜΟ/Ε 

20 



7. Η Βιομηχανία υποχρεούται: 


α) Να υποβάλλει στο Τμήμα Υγιεινής μελέτη με την οποία θα αποδει- 
κνύεται με επιστημονικά στοιχεία του μελετητή ότι εξασφαλίζονται οι 
παραπάνω όροι. 

β) Μαζί με τη μελέτη θα υποβληθεί και κανονισμός λειτουργίας και 
συντηρήσεως των εγκαταστάσεων. 

γ) Να τηρεί βιβλίο ελέγχου ποιότητας και να κάνει με ευθύνη της τις 
εργαστηριακές εξετάσεις των νερών του αποδέκτη κατά χρονικά δια¬ 
στήματα που θα καθοριστούν από τη χορήγηση προσωρινής άδειας δια- 
θέσεως αποβλήτων, Υπηρεσία. 

δ) Να λάβει τα απαιτούμενα μέτρα και να κατασκευάσει μέσα σε τα¬ 
κτή προθεσμία νέα έργα αν αποδειχθεί μεταγενέστερα ότι οι προβλεφθεί- 
σες εγκαταστάσεις είναι ανεπαρκείς. 

8. Με βάση την παρούσα απόφασή μας και σύμφωνα με το°άρθρο 14 
της αριθ. Ε1β/221/65 Υγειονομική Διάταξη θα χορηγηθεί, μετά την 
υποβολή της μελέτης και τη διαπίστωση της ορθής εκτέλεσης των έρ¬ 
γων από την αρμόδια επιτροπή, προσωρινή άδεια. 

9) Η οριστική άδεια θα χορηγηθεί με απόφασή μας σύμφωνα με την 
παραπάνω Υγ/κή Δ/ξη, αφού ληφθούν υπόψη οι παρατηρήσεις και τα 
αποτελέσματα της διάθεσης των βιομηχανικών υγρών αποβλήτων 
κατά τη διάρκεια ισχύος της προσωρινής άδειας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 1 Σείτεεμβρίου 1989 
Ο Νομαρχών Δ/ντής Εσωτερικών 
ΝΙΚ. ΝΙΚΟΛΑΪΔΗΣ 

Α Ρ ίθ. ΕΣ 12592 (8) 

Σύσταση Νομικού Προσώπου Δημοσίου Δικαίου στην Κοινότητα Αναρ¬ 
γύρων Ν. Φλώρινας με την επωνυμία «Σχολική Επιτροπή Δημοτικού 
Σχολείου και Νηπιαγωγείου». 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 175 του Π.Δ. 76/85 «Δημοτικός και 
Κοινοτικός Κώδικας» όπως τροποποιήθηκαν και συμπληρώθηκαν με το 
άρθρο 11 παρ. 2 και 3 του Ν. 1832/89. 

2. Την αριθ. Δ4/162/28.3.1989 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος, Χωροταξίας και Δημ. Έργων (ΦΕΚ 238/Β/5.4.89) 
με την οποία προβλέπεται η σύσταση δημοτικών ή κοινοτικών νομικών 
προσώπων με την επωνυμία «Σχολική Επιτροπή». 

3. Την αριθ. 27/1989 απόφαση του Κοινοτικού Συμβουλίου Αναρ¬ 
γύρων, αποφασίζουμε: 

1. Συνιστούμε νομικό πρόσωπο δημοσίου δικαίου με την επωνυμία 
«Σχολική Επιτροπή Δημοτικού Σχολείου και Νηπιαγωγείου» στην Κοι¬ 
νότητα Αναργύρων του Νομού Φλώρινας. 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β. Η εκτέλεση μικρών έργων για επισκευή και συντήρηση των διδα¬ 
κτηρίων. 

γ. Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ. Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από επταμελές διοικητικό συμβού¬ 
λιο αποτελούμενο από τους: 

α. Εκάστοτε Πρόεδρο της Κοινότητας ως Πρόεδρο, 
β. Δύο (2) Κοινοτικούς Συμβούλου που ορίζονται με απόφαση του 
Κοινοτικού Συμβουλίου. 

γ. Τον εκάστοτε Δ/ντή του Δημοτικού Σχολείου, 
δ. Τον εκάστοτε Δ/ντή του Νηπιαγωγείου, 
ζ. Δύο (2) εκλεγμένους εκπροσώπους του συλλόγου γονέων και κηδε¬ 
μόνων. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την Κοινοτική περίοδο. 
Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 
α, Ετήσια επιχορήγηση της Κοινότητας, 
β. Ετήσια επιχορήγηση του κράτους. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. ι 

ε. Πρόσοδοι από την περιουσία του. 

6. Περιουσία. 

Ολόκληρη η υφιστάμενη κινητή και ακίνητη περιουσία της σχολικής 
μονάδας. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιεύθεί στην Εφημερίδα της Κυβερνή- 
σεως. 

Φλώρινα, 4 Σεπτεμβρίου 1989 
Ο Νομαρχών Δ/ντής 
ΑΓΓ. ΑΣΗΜΑΚΟΠΟΥΛΟΣ 


Αριθ. 2313 (9) 

Συγκρότηση Υπηρεσιακών Συμβουλίων της Εκκλησίας της Ελλάδος. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Με την από 5.9.1989 απόφαση της Διαρκούς Ιεράς Συνόδου συ¬ 
γκροτούνται τα Υπηρεσιακά Συμβούλια της Εκκλησίας της Ελλάδος 
για την τρέχουσα Συνοδική Περίοδο (1.9.1989 έως 31.8.1990) ως 
'εξής: 

Α) Ανώτατο Υπηρεσιακό Συμβούλιο της Εκκλησίας (Α.Υ.Σ.Ε.). 

Πρόεδρος: Ο Σεβασμιώτατος Μητροπολίτης Ν. Ιωνίας και Φιλαδέλ¬ 
φειας Τιμόθεος με αναπληρωτή τον Σεβασμιώτατο Μητροπολίτη Μεσ¬ 
σηνίας Χρυσόστομο ή τον επόμενο κατά τάξη Συνοδικό Μητροπο¬ 
λίτη. 

Μέλη: 1. Πανοσιολ. Αρχιμανδρίτης Ιάκωβος Παπαθανασίου - Γκί- 
νης, Αρχιγραμματεύς της Ιεράς Συνόδου, με αναπληρωτή τον Αιδεσιμ. 
Πρωτοπρεσβύτερο Ηλία Μαρκάντώνη, υπάλληλο της Ιεράς Συνό¬ 
δου. 

2. Αρχιμανδρίτης Πέτρος Δακτυλίδης, αναπληρών τον Γεν. Δ/ντήν 
της Αποστολικής Διακονίας, με αναπληρωτή τον Ευάγγελο Λέκκο, Δ/ 
ντή της Αποστολικής Διακονίας. 

3. Νικόλαος Ρόζος, Πάρεδρος του Συμβουλίου Επικράτειας, με ανα¬ 
πληρωτή τον Πάρεδρο Παύλο Κοτσώνη. 

4. Νικόλαος Κορακιανίτης, Δικηγόρος στην Εκκλησία της Ελλάδος 
με αναπληρωτή τον Αθανάσιο Τζεμπελίκο, Δικηγόρο. 

5. Θωμάς Τσέτσος, Δ/ντής του ΤΑΚΕ, με αναπληρωτή τον Παναγι¬ 
ώτη Καραλή, υπάλληλο του ΤΑΚΕ. 

6. Μιχαήλ Πόντικας, Υπάλληλος της Ιεράς Μητροπόλεως Αττικής 
με αναπληρωτή τον Παναγιώτη Μαντζώρο, υπάλληλο της Μητροπό¬ 
λεως Μυτιλήνης. Γραμματέας του Συμβουλίου ορίζεται ο Γεώργιος 
Πρίντζιπας, υπάλληλος της Ιεράς Συνόδου με αναπληρωτή τον Λεω- 
νίδη Ψαριανό, υπάλληλο της Αποστολικής Διακονίας. 

Β) 3/μελές Υπηρεσιακό Συμβούλιο δια θέματα Υπαλλήλων της I. 
Αρχιεπισκοπής και των Ιερών Μητροπόλεων: 

Πρόεδρος: ο Σεβ. Μητροπολίτης Αττικής Δωρόθεος με αναπληρωτή 
το Σεβ. Μητροπολίτη Νεαπόλεως - Σταυρουπόλεως Διονύσιο. 

Μέλη: Αντώνιος Παπαντωνίου με αναπληρωτή τον Παναγιώτη Κα¬ 
ραλή και Λεωνίδας Αργεντίδης με αναπληρωτή την Ελένη Γαλανάκη. 
■Γραμματεύς: Βασίλειος Τσέτσος με αναπληρωτή τον Ιωάννη Σιώμο. 

Γ) 3/μελές Υπηρεσιακό Συμβούλιο δια θέματα Υπαλλήλων Εκκλη¬ 
σιαστικών Οργανισμών: Πρόεδρος ο Σεβ. Μητροπολίτης Αττικής Δω¬ 
ρόθεος με αναπληρωτή τον Σεβ. Μητροπολίτη Άρτης Ιγνάτιο. 

Μέλη: Ευάγγελος Λέκκος με αναπληρωτή την Πολύτιμη Τζέρπου 
και Θωμάς Τσέτσος με αναπληρωτή τον Κίμωνα Παπαχριστό- 
πουλο. 

Γραμματεύς: Λεωνίδης Ψαριανός με αναπληρωτή τον Ευστράτιο 
Κρασσόπουλο. 

Αθήνα, 5 Σεπτεμβρίου 1989 

Ο Πρόεδρος 
ψΟ ΑΘΗΝΩΝ 
ΣΕΡΑΦΕΙΜ 

- *- 

Αριθ. 838 (10) 

Ίδρυση νέων ενοριών στην Κάλυμνο και Λέρο για εξυπηρέτηση λατρευ¬ 
τικών αναγκών. 

Ο ΜΗΤΡΟΠΟΛΙΤΗΣ ΛΕΡΟΥ, ΚΑΛΥΜΝΟΥ 
ΚΑΙ ΑΣΤΥΠΑΛΑΙΑΣ 

Με την 838/15.8.1989 πράξη του Μητροπολίτη Λέρου, Καλύμνου 
και Αστυπάλαιας τροποποιείται η 833/15.12.1988 πράξη και ιδρύο¬ 
νται στην Κάλυμνο και Λέρο τρεις νέες ενορίες, για εξυπηρέτηση επιτα¬ 
κτικών λατρευτικών και θρησκευτικών αναγκών διαφόρων περιοχών 
από 1.9.1989, δηλαδή: 1) Ενορία Αγ. Τριάδας, στο Βαθύ Καλύμνου 2) 
Ενορία Αγ. Αθανασίου, στη θέση Βασιλικά Καλύμνου και 3) Ενορία Αγ. 
Ειρήνης Χρυσοβαλάντου, στη θέση Δρυμώνας Λέρου. 

Η απόφαση αυτή να δημοσιευθεϊ στην Εφημερίδα της Κυβερνή- 
σεως. 

Κάλυμνος, 1 Αύγουστού 1989 

Ο Μητροπολίτης 
ΊΟ ΛΕΡΟΥ, ΚΑΛΥΜΝΟΥ 
ΚΑΙ ΑΣΤΥΠΑΛΑΙΑΣ ΝΕΚΤΑΡΙΟΣ 

-φ- 

ΑΓΟΡΑΜΟΜΙΚΕΣ ΔΙΑΤΑΞΕΙΣ 

Αριθ. Α2-10115 (11) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 28 
Άφρυκτος και πεφρυγμένος καφές. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «περί Οργανισμού του Υπουργείου Εμπορίου». 

3. ΤοΝ.Δ. 136/76 «Περί Αγορανομικοϋ Κώδικα» όπως τροποποιή¬ 
θηκε και συμπληρώθηκε μεταγενέστερα. 

4. Την Α.Δ. 14/89 «Περί Κωδικοποιήσεως Αγορανομικών Διατά¬ 
ξεων» εκδοθεισών μέχρι 16.2.89. 

5. Τις διεθνείς τιμές του καφέ. 

6. Την ανάγκη ομαλής διακίνησης και εμπορίας του καφέ προς όφε¬ 
λος της κατανάλωσης και 

7. Την σχετική Απόφαση της Επιτροπής Τιμών και Εισοδημάτων, 
αποφασίζουμε: 

Άρθρο 1 

Μετατάσσουμε από την κατηγορία των ειδών ελεγχόμενου κέρδους ή 
διατιμημένων στην κατηγορία των ειδών ελεγχόμενων για υπερβολικά 
κέρδος τον ωμό καφέ, και τον πεφρυγμένο ή πεφρυγμένο και κομμένο 
καφέ. 

Άρθρο 2 

Μετά το εδάφιο 32 της υποπαραγράφου α «ελεγχόμενα για υπερβο¬ 
λικό κέρδος της παραγράφου 3 του άρθρου 1 του κεφαλαίου 1 της Α.Δ. 


14/89 προστίθεται εδάφιο 32α ως εξής: 

«32α Καφές ωμός, πεφρυγμένος, πεφρυγμένος και κομμένος». 

Άρθρο 3 

Με την έναρξη ισχύος της παρούσας καταργούνται: 

α. Οι ρυθμίσεις του εδαφίου 51 της υποπαραγράφου Β διατιμημένων 
ή ελεγχομένου κέρδους της παραγράφου 3 του άρθρου 1 του Κεφαλαίου 
Ι .της Α.Δ. 14/89. 

β. Οι ρυθμίσεις της παραγράφου 51 του άρθρου 3 του Κεφαλαίου 1 
της Α.Δ. 14/89. 

γ. Οι ρυθμίσεις του άρθρου 183 του Κεφαλαίου ΙΟτηςΑ.Δ. 14/89. 

δ. Η αγορανομική Διάταξη 22/89, 

ε. Η Α.Δ. της Νομ. Δωδεκανήσου σχετικά με τιμές πώλησης πεφρυγ- 
μένου ή πεφρυγμένου και κομμένου καφέ. 

Άρθρο 4 

1, Οι παραβάτες των διατάξεων της παρούσας που ισχύει σ’ όλη την 
Επικράτεια από την επομένη της δημοσίευσης στον ημερήσιο τύπο διώ¬ 
κονται και τιμωρούνται κατά τις διατάξεις του Αγορανομικοϋ Κώδικα. 

Η παρούσα να δημοσιευθεϊ στην Εφημερίδα της Κυβερνήσεως σύμ¬ 
φωνα με το Ν.Δ. 136/46 και να ανακοινωθεί στον ημερήσιο τύπο. 

Αθήνα, 7 Σεπτεμβρίου 1989 

Ο ΥΠΟΥΡΓΟΣ 

ΑΝ. ΑΝΔΡΙΑΝΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην απόφαση της Υπουργού Πολιτισμού που δημοσιεύτηκε στο 
ΦΕΚ 524/29.6.89 (τ.Β') και αφορά το χαρακτηρισμό του οικοδομικού 
τετραγώνου των Οδών Αρέθα - Παπαδιαμάντη όπου βρίσκεται η Ρω¬ 
μαϊκή γέφυρα στην Πάτρα ως αρχαιολογικού χώρου προστίθεται το το¬ 
πογραφικό διάγραμμα, το οποίο εκ παραδρομής είχε παραλειφθεί. 

(Από το Εθνικό Τυπογραφείο) 

(13) 

Στο ΦΕΚ 246/11.4.89 και 347/11.5.89 Τεύχος Β' στα οποία 
δημο- 

αιεύθηκαν: 1) η απόφαση του Νομάρχη Δράμας 10645/31.3.89 «Σύ¬ 
σταση Αναπτυξιακού Συνδέσμου Κοινοτήτων 2ης Γεωγραφικής Ενότη¬ 
τας Νομού Δράμας» και 2) η διόρθωση σφάλματος στην παραπάνω 
απόφαση, αντίστοιχα, προστίθενται οι παραλειφθείσες σελίδες (2η και 
3η) της απόφασης ως εξής: 

Διόρθωση σφάλματος της 10645/31.3.89 Απόφασης Νομάρχη 
Δράμας (ΦΕΚ 246/11.4.89 τ. Β). 

«δ. Η κατάρτιση προγραμμάτων και η ανάληψη πρωτοβουλιών για 
την αξιοποίηση των τοπικών, πλουτοποαραγωγικών πόρων και την 
ανάπτυξη των τοπικών παραγωγικών δυνάμεων. 

ε. Η προστασία του φυσικού και του χτιστού περιβάλλοντος και η μέ¬ 
ριμνα για την διατήρηση και αξιοποίηση της αρχιτεκτονικής κληρονο¬ 
μιάς, των αρχαιολογικών μνημείων και των πολιτιστικών παραδόσεων 
της περιοχής. 

στ. Η ενημέρωση και επιμόρφωση των κατοίκων της περιοχής με 
στόχο την διεύρυνση της συμμετοχής τους στην ανάπτυξη του τόπου 
του, καθώς και η δημιουργία νέων εκπαιδευτικών θεσμών στην πε¬ 
ριοχή, που θα βοηθήσουν την μόρφωση και τον επαγγελματικό προσα¬ 
νατολισμό των κατοίκων και 

ζ. Γενικά, η ανάληψη πρωτοβουλιών για την προώθηση της ολοκλη¬ 
ρωμένης τοπικής ανάπτυξης της περιοχής του Αναπτυξιακού Συνδέ¬ 
σμου στα πλαίσια της ευρύτερης ανάπτυξης του Νομού Δράμας. 

η. Η δημιουργία Τεχνικής Υπηρεσίας και η στελέχωσή της με το κα¬ 
τάλληλο επιστημονικό και Τεχνικό Προσωπικό, καθώς και η προμήθεια 
και διαχείριση των αναγκαίων μηχανημάτων και λοιπού μηχανολογι¬ 
κού εξοπλισμού και υλικών για την κατασκευή και συντήρηση έργων. 

θ. Η μελέτη, κατασκευή, διαχείριση και συντήρηση των έργων τεχνι¬ 
κής υποδομής που θα αναθέτουν σ’ αυτόν οι Κοινότητες και ο Δήμος. 

ι. Ιδιαίτερα στους σκοπούς του συνδέσμου περιλαμβάνονται: 

1) Η συλλογή, μεταφορά, διάθεση και επεξεργασία των απορριμάτων 
της περιοχής. 

2) Η μελέτη, κατασκευή, διαχείριση και συντήρηση συστημάτων 
ύδρευσης και αποχέτευσης, που αναθέτουν οι Κοινότητες και ο Δήμος 
στον Σύνδεσμο. 

3) Η μελέτη, κατασκευή, διαχείριση και συντήρηση συστημάτων άρ¬ 
δευσης που αναθέτουν οι Κοινότητες και ο Δήμος στον Σύνδεσμο. 

4) Η προμήθεια και διαχείριση συγκοινωνιακών μέσων για την εξυ¬ 
πηρέτηση των κατοίκων και των μαθητών της περιοχής. 

5) Η συντήρηση των σχολικών κτιρίων και η μελέτη, κατασκευή, 
διαχείριση και συντήρηση αθλητικών εγκαταστάσεων και χώρων κοι- 
νωνικοπολιτιστικών λειτουργικών διακοινοτικής σημασίας. 

6) Η εξασφάλιση γης για την βοσκή των ζώων και την βελτίωση των 
βοσκοτόπων. 

7) Η αντιπυρική προστασία και η εκπόνηση προγραμμάτων αξιοποί¬ 
ησης του δασικού πλούτου και των τουριστικών πόρων της περιοχής. 

8) Η ανάληψη πρωτοβουλιών για την ίδρυση διακοινοτικών επιχει¬ 
ρήσεων και μικτών επιχειρήσεων των Κοινοτήτων και του Δήμου με 


τους Συνεταιρισμούς της περιοχής. 

9) Η ίδρυση βιοτεχνικών πόρων σε συνδυασμό με την ένταξη της πε¬ 
ριοχής του Αναπτυξιακού Συνδέσμου στη Δ' ζώνη κινήτρων του αναπτυ¬ 
ξιακού νόμου 1262/82. 

10) Η τουριστική αξιοποίηση δημοτικών ή κοινοτικών περιοχών, δασι¬ 
κών εκτάσεων που παραχωρούνται από το Κράτος και η κατασκευή-και 
εκμετάλλευση ξενοδοχειακών μονάδων, ξενώνων, κατασκηνωτικών κέ¬ 
ντρων και κέντρων χειμερινού τουρισμού. 

11) Ειδικότερα στις προτεραιότητες του Συνδέσμου σε έργα τουριστι¬ 
κής αξιοποίησης εντάσσονται το Σπήλαιο Μααρά και η δημιουργία χιο¬ 
νοδρομικής πίστας στην ορεινή περιοχή Μικροπόλεως. 

12) Η κατασκευή, και συντήρηση συγκροτημάτων λαϊκών κατοικιών 
και θερέτρων, η μέριμνα για την λειτουργία τους και η ανάληψη μελέ¬ 
της, διαχείρισης και εκτέλεσης προγραμμάτων οικιστικής και πολεοδο- 
μικής ανάπτυξης της περιοχής. 

13) Η άρδευση της περιοχής από νερά του ποταμού Νέστου. 

14) Η ενημέρωση και υποβοήθηση των μεταναστών της περιοχής 
για την παλιννόατησή τους και την εποικοδομητική τοποθέτηση και 
αξιοποίηση των οικονομιών τους. 

Για την προώθηση των σκοπών του ο Σύνδεσμος δημιουργεί υπηρε¬ 
σία με το απαραίτητο επιστημονικό, διοικητικό και τεχνικό προσωπικό, 
προμηθεύεται μηχανήματα και τεχνικό εξοπλισμό και γενικά αποκτά το 
απαραίτητο ανθρώπινο δυναμικό και την αναγκαία υλικοτεχνική υπο¬ 
δομή. 

Επίσης, συνεργάζεται για την προώθηση των σκοπών του με τους συ¬ 
νεταιρισμούς, τους συλλόγους και τους άλλους κοινωνικούς φορείς της 
περιοχής, καθώς και με τους φορείς της τοπικής αυτοδιοίκησης ή του 
δημόσιου τομέα που ενδιαφέρονται για την ανάπτυξη της περιοχής. 

3. Έδρα του Συνδέσμου είναι ο Δήμος Προσοτσάνης. 

4. Η χρονική διάρκεια του Συνδέσμου ορίζεται επ’ αόριστο. 

5. Έσοδα του Συνδέσμου είναι: 

α. Η ετήσια εισφορά κάθε Κοινότητας και του Δήμου - Μέλους του 
Συνδέσμου - που είναι ίση με τα δύο τοις εκατό (2%) των τακτικών εσό¬ 
δων κάθε Κοινότητας και του Δήμου, του προηγούμενου έτους. 

β. Πρόσοδοι από περιουσία του Συνδέσμου. 

γ. Πρόσοδοι από τους φόρους, τέλη και δικαιώματα που επιβάλλο¬ 
νται υπέρ του Συνδέσμου για τα έργα διακοινοτικής σημασίας. 

δ. Ποσοστό είκοσι στα εκατό (20%) των κερδών κάθε διακοινοτικής 
επιχείρησης στην οποία συμμετέχουν ο Δήμος και οι Κοινότητες του 
Συνδέσμου. 


στ. Επιχορηγήσεις από φορείς του δημοσίου τομέα για την εκτέλεση 
έργων, την κάλυψη των δαπανών τους και την πληρωμή αποδοχών του 
προσωπικού τους και 1 

ζ. τα έσοδα από την κατασκευή και συντήρηση έργων γενικά.». 

(Από τη Νομαρχία Δράμας) 


ε. Δωρεές, επιχορηγήσεις και εισφορές από το Δημόσιο ή άλ 
ρείς του δημόσιου τομέα ή άλλα νομικά ή φυσικά πρόσωπα. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




